b'\n_START_ARTICLE_\nPo\xc4\x8dasna plovba\n_START_PARAGRAPH_\nPo\xc4\x8dasna plovba (ang. Slow steaming) je praksa v mednarodnem ladijskem prometu, ki se je za\xc4\x8dela uporabljati v zadnjih letih zaradi nara\xc5\xa1\xc4\x8dajo\xc4\x8dih cen goriva. Tovorne ladje plujejo precej po\xc4\x8dasneje od njihove maksimalne hitrosti, da prihranijo na gorivu in s tem tudi hkrati zmanj\xc5\xa1ajo \xc5\xa1kodljive emisije, ladijsko gorivo "bunker" ima namre\xc4\x8d zelo visoko vsebnost \xc5\xbevepla. Po\xc4\x8dasna plovba se je pojavila okoli leta 2007, ko se je cena ladijskega goriva podvojila od $350 do $700 na tono. Ve\xc4\x8dina velikih ladijskih dru\xc5\xbeb po svetu je tako zmanj\xc5\xa1ala hitrost plovbe, \xc5\xa1e posebej je to o\xc4\x8ditno na kontejnerskih ladjah, ki imajo najve\xc4\x8djo hitrost plovbe._NEWLINE_Za po\xc4\x8dasno plovbo se smatra 18 vozlov, hitrosti pod 18 vozlov se ozna\xc4\x8duje kot superpo\xc4\x8dasna plovba._NEWLINE_Po podatkih dru\xc5\xbebe W\xc3\xa4rtsil\xc3\xa4 se poraba goriva zmanj\xc5\xa1a za 59%, \xc4\x8de se zmanj\xc5\xa1a hitrost plovbe od 27 na 18 vozlov. Se pa zato plovba od Azije do Evrope pove\xc4\x8da za pribli\xc5\xbeno teden, in \xc5\xa1e dlje na transpacifi\xc5\xa1kih rutah. Velika kontejnerska ladja Emma Maersk lahko prihrani 4 000 ton goriva na ruti Evropa-Singapur, po ceni $600-700 to pomeni $2,4-2,8 milijonov prihranka na ceni goriva._NEWLINE_Nove kontejnerske ladje Maersk Trojni E razred, ki so najve\xc4\x8dje kontejnerske ladje na svetu so \xc5\xbee pri zasnovi optimizirali za po\xc4\x8dasnej\xc5\xa1o plovbo. Kljub temu, da imajo ve\xc4\x8djo kapaciteto od E-razreda, imajo name\xc5\xa1\xc4\x8den manj mo\xc4\x8dne motorje.'